אפוסטרוף

האפוסטרוף (’ או ') הוא סימן פיסוק המשמש במערכות אלפביתיות המבוססות על האלפבית הלטיני. במערכות אלפבית של שפות מסוימות האפוסטרוף, או סימן הדומה לו, הוא אות בזכות עצמה, לדוגמה: גוארני, טונגאית, טופי עתיקה ועוד. בהוואית קיים סימן דומה לאפוסטרוף המכונה ”אוקינה“ (ʻokina) אשר נחשב לאות באלפבית.

מקור המונח במילה היוונית ἀπόστροφος, שמשמעותה בקירוב ”הפניית גב“.

יש להבחין בין האפוסטרוף לבין הגרש העברי (׳) - שהוא קו אלכסוני ומוצב נמוך יותר ביחס לאות, ואשר משמש כסימן דיאקריטי לציון ההגייה החלופית של האותיות ג, ז ו־צ כ־ג׳, ז׳ ו־צ׳ וכסימן פיסוק לציון קיצורים או מספרים עבריים. כמו כן, יש להבדיל בין הגרש הרגיל לבין הגרש התנ״כי, שהוא טעם מקרא.

שימושים
לאפוסטרוף כסימן פיסוק שני שימושים עיקריים: ציון הישמטות אותיות וציון יחסת השייכות. באנגלית משמש האפוסטרוף במקרים נדירים בצורות ריבוי.

השמטות אותיות
דוגמאות:

אנגלית
 בקיצור it's לציון הישמטות האות i מתוך הצירוף it is
 בקיצור 'twas לציון הישמטות האות i מתוך הצירוף it was

צרפתית
 בקיצור l'église לציון הישמטות האות a בשרשורן של המילים la église
 בקיצור qu'il לציון הישמטות האות e בשרשורן של המילים que il

יחסת השייכות
דוגמאות:

אנגלית
 צעצועי הילד: the boy's toys; צעצועי הילדים: the boys' toys

גרמנית
לציון יחסת השייכות בשמות המסתיימים באות s או x:
 אביו של מקס: Max' Vater

ריבוי באנגלית
באנגלית מקובל להשתמש באפוסטרוף לציון ריבוי של אותיות יחידות:
  Be sure to dot your i's

  Learn your ABC's

בריבוי של אותיות גדולות משתמשים באפוסטרוף רק בתחילת משפטלמניעת ריבוי משמעויות:
 I got three A's in my exams.
  A's are the highest marks achievable in these exams.

שינויי הגייה
בכתיב אנגלי הוספת אפוסטרוף תשנה הגייה של s ל z משמש גם עבור מילים/שמות שמסתיימים ב-s, -se, -z, -ze, -ce, -x,-xe. ליצירת צליל שונה.
 St James' נהגה כ סאינט ג'ימז
 for convenience' sake
 for goodness' sake
 for appearance' sake
 for compromise' sake

ראו גם 

 גרש
 טילדה

קישורים חיצוניים

הערות שוליים

פיסוק